
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO ŠAKIŲ SENIŪNIJOJE, GIEDRUČIŲ KAIME, PADALINIMO IR PASKIRTIES PAKEITIMO BEI ŽEMĖS SKLYPO, ESANČIO GIEDRUČIŲ KAIME, MIŠKO G. 17, PADALINIMO DETALIOJO PLANO TVIRTINIMO

2013 m. lapkričio 28 d. Nr. T-400
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, Teritorijų planavimo įstatymo (Žin., 1995, Nr. 107-2391; 2004, Nr. 21-617; 2013, Nr. 76-3824) 4 straipsnio 2 dalies 5 punktu, 26 straipsnio 4 dalimi, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 ir 83.12 punktais, Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2013 m. lapkričio 12 d. Teritorijų planavimo dokumento patikrinimo aktu Nr. TP1-2873, nusprendžia,


patvirtinti Kristinos Lozoraitienės 1,4619 ha žemės ūkio paskirties žemės sklypo (kadastrinis Nr. 8433/0001:602) padalinimo į devynis 0,1276 ha, 0,1843 ha, 0,1804 ha, 0,1865 ha, 0,2131 ha, 0,1432 ha, 0,1648 ha, 0,1198 ha, 0,1422 ha žemės sklypus, pagrindinės tikslinės naudojimo paskirties pakeitimo į kitą paskirtį, nustatant gyvenamosios teritorijos būdą, vienbučių ir dvibučių gyvenamųjų pastatų statybos pobūdį bei Marijonos Karalienės 0,2544 ha žemės sklypo (kadastrinis Nr. 8433/0001:558) padalinimo į du 0,1496 ha ir 0,1048 ha žemės sklypus, detalųjį planą (pridedama).

